Publication: Magyar Közlöny
Issue: MK-2002-93 (Year: 2002, Number: 93)
Era: 1990-2004
Section: évi III. törvény (a továbbiakban: Sztv.) több rendelkezésével, a helyi önkormányzatokról szóló 1990. évi LXV. törvény (a továbbiakban: Ötv.) 16. § (1) bekezdésével és
Paragraph Index: 325

1. Az Sztv. 2. §-a a következõ rendelkezést tartalmazza: „A szociális ellátás feltételeinek biztosítása — az egyének önmagukért és családjukért, valamint a helyi közösségeknek a tagjaikért viselt felelõsségen túl — az állam központi szerveinek és a helyi önkormányzatoknak a feladata.” Az Ör. 1. § sérelmezett (2) bekezdése — az elõbbiekben jelzett tárgykörben — ezt írja elõ: „Az egyes szociális ellátások iránti igényeket az állampolgároknak önmagukért és családjukért tanúsított felelõsség alapján kell elbírálni. Az eljárás során vizsgálni kell a kérelmezõk (érintett hozzátartozóik) magatartását, tényleges és lehetséges teherbíró képességüket, a hozzátartozók hasonló képességét, illetve azokat a körülményeket, amelyek megélhetési nehézségeik kialakulását elõidézték. Kiemelt szempont az önhibán kívüli rászorultság. Az egyéniesítés során mérlegelni kell a személyes és családi helyzettel kapcsolatos javító szándékot, akaratot, a szükséges szemléletváltást, ahol e szempontok is indokoltak.” Az Ör. 7/B. § (1) bekezdése a következõket tartalmazza: „A képviselõ-testület a rendszeres szociális segélyre való jogosultság megállapításának és folyósításának alapfeltételeként állapítja meg az aktív korú nem foglalkoztatott személy számára, hogy a körjegyzõségen vétesse magát nyilvántartásba (beleértve az iskolai végzettség és szakképzettség igazolását is), vállalja az önkormányzattal és Munkaügyi Központ Kirendeltségével történõ együttmûködést, fogadja el az önkormányzat, illetve a Munkaügyi Központ vagy valamely kirendeltsége által biztosított vagy ajánlott és számára megfelelõ munkalehetõséget, az elfogadott munkát végezze tisztességgel.” Az Ör. 8. § (4) bekezdése kimondja: „A képviselõ-testület döntésénél a jövedelmi viszonyok mellett figyelembe veszi — különösen a fûtés támogatás megállapításánál — a kérelmezõ(k) leterheltségét, illetve szabadidejét, takarékos megoldásra törekvését, szorgalmát. Gallygyûjtés esetén az erdõgazdálkodónak, illetve a fuvarozónak — a kérelmezõ javára történõ — átutalás is támogatásnak számít.” Az Sztv. és az Ör. idézett rendelkezései összevetésébõl kitûnik, hogy az Ör. olyan szempontok, körülmények vizsgálatát is megköveteli a szociális ellátások iránti igények elbírálása során, amelyek figyelembevételérõl az Sztv. nem rendelkezik. (Javító szándék, szemléletváltozás, az elfogadott munka tisztességgel való végzése, a kérelmezõ szorgalma stb.) Az Ör. eljárás alá vont szabályozásaiban megjelölt, a kérelmezõk és érintett hozzátartozóik vonatkozásában értékelni rendelt feltételek pontos meghatározását az Ör. sem tartalmazza, s azokat más, magasabb szintû jogszabály, így az Sztv. sem említi, s nem értelmezi. Az Alkotmánybíróság elvi jelentõségû, 11/1992. (III. 5.) AB határozata rendelkezõ részében mutatott rá arra, hogy valamely jogszabály szövegrészének határozatlansága és bizonytalansága sérti a jogbiztonság követelményét. (ABH

Source: https://magyarkozlony.hu/hivatalos-lapok/331c16beab98f12ed0ae3ab8418f2520c767b2a6/dokumentumok/62b663a3f2128c48c22c5ca94a595f937fe24f13/letoltes